Document ID: 31999D0661

Komisjoni otsus,
9. september 1999,
millega muudetakse otsuseid 79/491/EMÜ ja 80/765/EMÜ, milles sätestatakse viinamarjakasvatusalade statistiliste põhi- ja vahevaatluste andmete masinloetavale kujule viimise koodid ja standardeeskirjad
(teatavaks tehtud numbri K(1999) 2703 all)
(1999/661/EÜ)
EUROOPA ÜHENDUSTE KOMISJON,
võttes arvesse Euroopa Ühenduse asutamislepingut,
võttes arvesse nõukogu 5. veebruari 1979. aasta määrust (EMÜ) nr 357/79 viinamarjakasvatusalade statistiliste vaatluste kohta, [1] viimati muudetud nõukogu määrusega (EÜ) nr 2329/98, [2] eriti selle artikli 4 lõikeid 2 ja 4, artikli 5 lõikeid 5 ja 6 ja artikli 6 lõiget 4,
ning arvestades, et:
(1) nõukogu määrusega (EMÜ) nr 357/79 nähakse ette, et liikmesriigid esitavad komisjonile viinamarjakasvatusalade põhi- ja vahevaatluste tulemused geograafiliste üksuste kaupa tabelite kujul;
(2) nõukogu määrusega (EMÜ) nr 357/79 nähakse ette, et liikmesriigid, kus viinamarjakasvatusalade vaatlustulemusi töödeldakse elektrooniliselt, esitavad kõnealused tulemused komisjonile masinloetaval kujul;
(3) komisjon on põhivaatlusi käsitleva otsusega 79/491/EMÜ [3] ja vahevaatlusi käsitleva otsusega 80/765/EMÜ [4] määranud kindlaks ja kodeerinud geograafilised üksused, mille kaupa viinamarjakasvatusalade vaatlustulemused jaotatakse;
(4) liikmesriikide geograafiliste üksuste teatava muutmise tõttu on osutunud vajalikuks asendada otsuse 79/491/EMÜ II lisa ja otsuse 80/765/EMÜ II lisa, et liikmesriigid saaksid edastada viinamarjakasvatusalade põhi- ja vahevaatluste tulemused;
(5) käesolevas otsuses ettenähtud meetmed on kooskõlas alalise põllumajandusstatistika komitee arvamusega,
ON VASTU VÕTNUD KÄESOLEVA OTSUSE:
Artikkel 1
Liikmesriikide geograafiliste üksuste muutmise tõttu asendatakse otsuse 79/491/EMÜ II lisa ja otsuse 80/765/EMÜ II lisa käesoleva otsuse lisaga.
Artikkel 2
Käesolev otsus on adresseeritud liikmesriikidele.
Brüssel, 9. september 1999

Labels: 6